Il-Malta Police Union, l-MPU rreġistrat tilwima industrijali kontra l-Kummissarju tal-Pulizija, Angelo Gafà minħabba d-deċiżjoni tiegħu li jbiddel il-kompożizzjoni tad-distretti tal-Pulizija mingħajr l-ebda kunsultazzjoni. Fi stqarrija l-Ħamis, l-MPU qalet li dan sar b'detriment tal-membri tagħha, u li diġà qed jinħassu l-problemi dwar min se jkopri liema distrett minħabba n-nuqqas ta' Pulizija. "Il-Pulizija m'għandhomx jibqgħu jkunu trattati bħala numri, u bħala impjegati għandhom id-dritt ikunu kkonsulatati meta jkun hemm bidliet li jaffetwawhom b'mod dirett," qalet l-MPU. Stqarret, li għalkemm din il-bidla setgħet kienet waħda neċessarja, m'għandiex tkun implimentata meta d-distretti huma prattikament vojta, "b'Surġent tal-Pulizija wieħed biex ikopri distrett sħiħ, irrelevanti mill-ammont ta' nies li joqgħodu fid-distrett u l-isfidi li dan iġib miegħu." Semmiet ukoll il-fatt li dan japplika għall-uffiċji tad-Distrett tal-Pulizija fejn żdiedu n-numru ta' lokalitajiet fir-responsabbiltà tagħhom, mingħajr żieda fl-ammont ta' Pulizija. "Qed ikunu implemetati bidliet mingħajr ma jkun evalwat xi jkunu l-effetti fuq il-Pulizija jew jekk dawn il-Pulizija humiex kapaċi isostnu dan l-impenn," qalet l-MPU. Din hi oħra minn numru ta' tilwim industrijali li l-MPU ressqet kontra l-Kummissarju tal-Pulizija. Fl-aħħar ta' Novembru, l-MPU rreġistrat tilwima industrijali kontra l-Kummissarju tal-Pulizija, minħabba l-bidliet fil-kundizzjonijiet tax-xogħol li qalet qed jiġu implimentati mingħajr ebda konsultazzjoni. L-MPU b'tilwima industrijali dwar tibdil fil-kundizzjonijiet tax-xogħol F'Settembru, il-Unjin kienet irreġistrat tilwima industrijali oħra kontra l-Kummissarju tal-Pulizija għax skont il-unjin il-Pulizija għandhom biżżejjed xogħol. L-MPU b'tilwima industrijali kontra l-Kummissarju tal-Pulizija Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e117d8b6536_rand.td-a-rec-img{text-align:left}.td_uid_3_61e117d8b6536_rand.td-a-rec-img img{margin:0 auto 0 0}